*(proiect)*

**GUVERNUL REPUBLICII MOLDOVA**

**HOTĂRÎRE** nr.\_\_\_\_\_\_

din \_\_\_\_\_ \_\_\_\_\_ 2017

**privind aprobarea proiectului de lege pentru modificarea și**

**completarea unor acte legislative**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea și completarea unor acte legislative.

**Prim-ministru Pavel FILIP**

Contrasemnează:

Ministru al finanțelor Octavian ARMAȘU

*proiect*

**PARLAMENTUL REPUBLICII MOLDOVA**

**LEGE**

**pentru modificarea și completarea unor acte legislative**

Parlamentul adoptă prezenta lege organică.

**Articolul I.** Articolul 133 alineatul (2) din Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediție specială din 8 februarie 2007), cu modificările ulterioare, se completează cu punctul 71 cu următorul cuprins:

”71) aplică modalităţile de executare silită şi măsurile de asigurare a stingerii datoriei față de bugetul de stat a beneficiarilor creditelor bancare în cadrul Programului de stat ”Prima casă.”

**Articolul II.** Articolul 3 alineatul (9) din Legea taxei de stat nr. 1216/1992 (republicată în Monitorul Oficial al Republicii Moldova, 2004, nr.53-55, art.302), cu modificările ulterioare, se completează cu literele c1) şi e²) cu următorul cuprins:

c1) pentru autentificarea contractelor de vînzare-cumpărare a caselor de locuit şi apartamentelor în cadrul Programului de stat “Prima casă” – 0,1% din preţul contractului, dar nu mai puţin decît valoarea indicată în registrul bunurilor imobile.

e²) pentru autentificarea contractelor de ipotecă încheiate în cadrul Programului de stat “Prima casă” - 50 lei.

**Articolul III.** Codul de executare nr.443-XV din 24 decembrie 2004 (republicat în Monitorul Oficial al Republicii Moldova, 2010, nr.214-220, art.704),cu modificările ulterioare, se completează după cum urmează:

1. Articolul 38 se completează cu alineatul (31)cu următorul cuprins:

”(31) Onorariul executorului judecătoresc pentru vînzarea bunurilor gajate/ipotecate la solicitarea creditorului gajist, care au fost procurate prin intermediul Programului de stat ”Prima casă”, va fi calculat în conformitate cu prevederile acestui articol, dar nu va depăși 5 000 lei”.

1. Anexa la Cod se completează cu punctele 11) şi 61) cu următorul cuprins:

|  |  |  |  |
| --- | --- | --- | --- |
| **Nr. crt.** | **Tipul documentului executoriu, după conţinut** | **Cuantumul onorariului** | |
| **Persoanele fizice** | **Persoanele juridice** |
| 11 | Privind evacuarea din bunurile imobile, procurate prin intermediul Programului de stat ”Prima casă” | 100 de unităţi convenţionale | 150 de unităţi convenţionale |
| 61 | Privind efectuarea de către debitor a unor acte obligatorii, legate de remiterea bunului imobil, procurat prin intermediul Programului de stat ”Prima casă” | 50 de unităţi convenţionale | 100 de unităţi convenţionale |

**Articolul IV.** Articolul 8 din Legea nr.271/2003 cu privire la metodologia calculării plății pentru serviciile notariale (Monitorul Oficial al Republicii Moldova, 2003, nr.141-145, art.576), cu modificările ulterioare, se completează cu punctul 1² cu următorul cuprins:

”(1²) Cuantumul plăţii pentru autentificarea contractelor de vînzare-cumpărare a bunurilor imobile și a contractelor de ipotecă în cadrul Programului de stat ”Prima casă” se stabileşte în proporţie de 0,1% din valoarea tranzacţiei.”

**Articolul V.** La articolul 2 din Legea nr.122/2008 privind birourile istoriilor de credit (Monitorul Oficial al Republicii Moldova, 2008, nr.138-139, art.559; republicată în Monitorul Oficial al Republicii Moldova, 2017, nr.316-321, art.546), cu modificările ulterioare, noțiunea ”utilizator al istoriei de credit” se completează la final cu sintagma ”, precum și Organizaţia pentru Dezvoltarea Sectorului Întreprinderilor Mici şi Mijlocii”.

**Președintele Parlamentului**